Netflix

Nétflix (, Aksara Bali: ᬦᬾᬢ᭄ᬧ᭄ᬮᬶᬓ᭄) inggih punika silih tunggil panyadia layanan média digital sané kantor pusatnyané ring Los Gatos, California. Kantor punika kaadegang ring warsa 1997 olih Reed Hasting sand Marc Randolph ring Scott Valley, California. Bisnis utama perusahaan puniki marupa layanan streaming sané nyadyayang film miwah program televisi sané ngranjing ring makudang-kudang program sané kakaryanin olih Netflix. Soroh bisnis sané kapertama inggih punika ngadol DVD miwah réntal nganggé jasa pangiriman. Sasampun awarsa, Netflix ngutamayang nyewayang DVD, nika mawinan bisnis ngadol DVD nénten malih kalaksanayang. Ring warsa 2007, Netflix nglimbakang bisnisnyané antuk nyihnayang media streaming miwah nyewayang DVD tur Blu-ray. Perusahaan puniki nglimbak ngantos ka duranegara tur wénten ring Kanada, ring warsa 2010 tur nglimbak malih. Saking bulan Januari 2016, layanan Netflix sampun wénten ring langkungan 190 negara. Ring 2012, Netflix ngranjing ring industri produksi-kontén tur debut series sané kapertama Lilyhammer. Netflix nyobyahang produksi film miwah serial televisi tur manyadyayang kontén "Netflix Original" nganggén perpustakaan digital sané kadruwénin olih Netflix, inggih punika televisi utawi film. Netflix sampun nyobyahang langkungan saking 126 "Original Series" utawi film ring warsa 2016. Manut saking bulan Juli 2018, Netflix madué 130 yuta pelanggan ring internasional. Kantor pusat Netflix magenah ring 121 Albright Way, Los Gatos, California, Amérika Serikat. Lianan saking punika, wénten taler kantornyané ring Belanda, Brasil, India, Jepang, dan Koréa Selatan.

Lelintihan 
Netflix kaadegang ring tanggal 29 Agustus 1997, ring cotts Valley, California, olih Marc Randolph miwah Reed Hastings. Randolph makarya dados diréktur pemasaran antuk perusahaan druwén Hastings sané mawasta Pure Atria. Randolph taler dados silih tunggil anak sané ngadegang MicroWarehouse, silih tunggil jasa rerepél komputer tur makarya ring Borland International dados wakil présiden pemasaran. Hastings punika ilmuwan komputer miwah ahli matematika, dané ngadol Pure Atria ka Rational Software Corporation ring warsa 1997 tur ajinnyanné  $ 700 yuta. Pikayun ngadegang Netflix puniki mawit ri tatkala Marc Randolph miwah  Reed Hastings ka umahnyané ring Santa Cruz ka markas Pure Atria ring Sunnyvale.

Pustaka 

Kategori:Perusahaan ring Amérika Serikat
Kategori:Perusahaan